Z A P I S N I K

Sa 8. sjednice Općinskog vijeća Općine Starigrad održane dana 7. rujna 2022. godine u 9:00 sati u vijećnici Općine Starigrad.

Prisutni vijećnici/ce: Marko Marasović, Ante Jukić, Tomislav Ramić, Marijan Čavić, Marijana Milovac, Maja Milovac, Marina Vukić, Višeslav Dokoza

Odsutni vijećnici/ce: Martina Špalj (pristigla u 9:13)

Od ostalih sjednici prisustvovali: načelnik Krste Ramić, pročelnik Marin Čavić i voditelji odsjeka Anita Milovac i Marija Jukić kao zapisničar.

Utvrđivanje kvoruma: predsjednik je otvorio 8. sjednicu i utvrdio da je na sjednici prisutno 8 od 9 vijećnika (vijećnica Martina Špalj stigla je u 9:13 sati)

Nakon otvaranja sjednice, utvrđuje se dnevni red za sjednicu, prijedlog Dnevnog reda dostavljen je u pozivu zajedno sa materijalima za sjednicu. Vijećnicima je naknadno 5. rujna 2022. dostavljen ponovljeni zahtjev za dopunu Dnevnog reda sjednice Općinskog vijeća vijećnika Višeslava Dokoza, predsjednik izvještava da nije podnesen sukladno Poslovniku Općinskog vijeća te predlaže da se zahtjev odbije, prijedlog predsjednika je stavljen na glasovanje i usvojen većinom glasova – 7 Za i 1 Protiv.

Predsjednik predlaže Dnevni red koji je dostavljen u pozivu za sjednicu i stavlja ga na glasovanje. Predloženi Dnevni red je usvojen većinom glasova – 7 Za i 1 Protiv.

Za sjednicu je utvrđen slijedeći:

DNEVNI RED

1. Usvajanje zapisnika sa 7. sjednice Općinskog vijeća Općine Starigrad
2. Aktualno
3. Polugodišnje izvješće o radu načelnika Općine Starigrad za razdoblje 01.01.-30.06.2022. godine
4. Polugodišnji izvještaj o izvršenju proračuna Općine Starigrad za razdoblje od 01.01. – 30.06.2022. godine
5. Suglasnost na izvješće o izvršenju Financijskog plana DV „Osmjeh“ za razdoblje 01.01.-30.06.2022.
6. Suglasnost na Godišnje izvješće o ostvarivanju plana i programa rada Dječjeg vrtića „Osmjeh“ za pedagošku godinu 2021./2022.
7. Odluka o visini osnovice za obračun plaća u Dječjem vrtiću „Osmjeh“
8. Odluka o visini plaće direktora društva Argyruntum d.o.o.
9. Odluka ostavljanju van snage Odluke o obračunu i naplati naknade za razvoj
10. Odluka o stavljanju van snage Odluke o proglašenju komunalne infrastrukture javnim dobrom u općoj uporabi
11. Pravila za upravljanje dokumentarnim gradivom Općine Starigrad
12. Odluka o radovima na proširenju mjesnog groblja i izgradnji mrtvačnice u Selinama – 2. faza
13. Zamolbe

**Ad.1.) Usvajanje Zapisnika sa 7. sjednice Općinskog vijeća Općine Starigrad**

Zapisnik sa prethodne sjednice stavljen je na primjedbe. Zapisnik je potvrđen većinom glasova, 7 glasova „Za“ i 1 „Protiv“.

**Ad.2.). Aktualno**

Općinski načelnik Krste Ramić na početku sjednice informirao je vijećnike o aktivnostima i radu općinske uprave u razdoblju od protekle sjednice općinskog vijeća: dao je kratak osvrt o tijeku i rezultatima turističke sezone za prvih 8 mjeseci ove godine. Ostvareni broj noćenja kada se promatraju ukupni rezultati je za 21,20% bolji nego 2021. godine, 4,54% noćenja manje nego referentne 2019. godine, a kada se promatra komercijalni smještaj (bez vikendaša) imamo bolje rezultate i to 24,64% u odnosu na 2021. godinu i 0,38% u odnosu na 2019. godinu. Poseban osvrt dan je na problem nedovoljne učestalosti odvoza smeća kroz srpanj i kolovoz. Općinsko vijeće je izvješteno o početku nove katastarske izmjere na području općine van granica NP Paklenica, o završetku radova na 1. fazi izgradnje groblja u Selinama, o tijeku radova na rekonstrukciji vodovoda Maslenica-Starigrad, o početku radova na 1. podfazi uređenja Središnjeg obalnog pojasa u Starigradu, o planiranom početku radova na izgradnji 5 dionica nogostupa uz DC8, o tijeku radova na uređenju Društvenog doma, planiranom početku radova na izgradnji mosta i uređenje toka Male Paklenice u Selinama , o planiranom početku radova na asfaltiranje ceste do zaseoka Adžići-Jovići, te o radnjama vezanima za početak rada jasličke skupine u Dječjem vrtić Osmjeh.

(vijećnica Maja Milovac je napustila sjednicu u 9:21 te se vratila u 9:23 sati).

Pod točkom dnevnog reda vijećnici vijećnik Višeslav Dokoza postavljao je pitanja na koje je dobio odgovor.

Tijekom točke dnevnog reda na sjednicu je pristigla vijećnica Martina Špalj te je na sjednici prisutno svih 9 vijećnika.

U 9:33 sati predsjednik zatvara točku dnevnog reda.

**Ad.3). Polugodišnje izvješće o radu načelnika Općine Starigrad za razdoblje 01.01.-30.06.2022. godine**

Sukladno zakonskoj obvezi općinski načelnik podnosi polugodišnje izvješće o radu.

Općinsko vijeće Općine Starigrad, većinom glasova je, bez rasprave, sa 8 glasova „Za“ i 1 „Protiv“, donijelo

**Odluku**

o prihvaćanju polugodišnje izvješća o radu načelnika Općine Starigrad za razdoblje od 01.01.-30.06.2022. godine.

*Odluka čini sastavni dio Zapisnika.*

**Ad.4). Polugodišnji izvještaj o izvršenju proračuna Općine Starigrad za razdoblje od 01.01. – 30.06.2022. godine**

Uvodno izlaganje podnio je načelnik, detaljno pisano obrazloženje dostavljeno je u materijalima za sjednicu. Predsjednik polugodišnje izvješće stavlja na raspravu a potom i na glasovanje.

Općinsko vijeće Općine Starigrad, većinom glasova je, bez rasprave, sa 8 glasova „Za“ i 1 „Protiv“, donijelo

**Polugodišnji izvještaj**

o izvršenju proračuna Općine Starigrad za razdoblje od 01.01.-30.06.2022. godine

*Odluka čini sastavni dio Zapisnika.*

*U raspravi je sudjelovao: Višeslav Dokoza*

**Ad.5). Suglasnost na izvješće o izvršenju Financijskog plana DV „Osmjeh“ za razdoblje 01.01.-30.06.2022.**

Uvodno izlaganje podnio je načelnik. Predsjednik zahtjev za suglasnost daje na raspravu a potom i na glasovanje.

Općinsko vijeće Općine Starigrad, većinom glasova je, bez rasprave, sa 8 glasova „Za“ i 1 „Suzdržan“, dalo

**Suglasnost**

na izvješće o izvršenju Financijskog plana Dječjeg vrtića „Osmjeh“ za razdoblje od 01.01.do 30.06.2022. godine

*Odluka čini sastavni dio Zapisnika.*

**Ad.6.) Suglasnost na Godišnje izvješće o ostvarivanju plana i programa rada Dječjeg vrtića „Osmjeh“ za pedagošku godinu 2021./2022.**

Uvodno izlaganje podnio je načelnik. Predsjednik zahtjev za suglasnost na Godišnje izvješće daje na raspravu i na glasovanje.

Općinsko vijeće Općine Starigrad, većinom glasova je, bez rasprave, sa 8 glasova „Za“ i 1 „Suzdržan“, donijelo

**Suglasnost**

na Godišnje izvješće o ostvarivanju plana i programa rada Dječjeg vrtića „Osmjeh“ za pedagošku godinu 2021./2022.

*Suglasnost čini sastavni dio Zapisnika.*

**Ad.7.) Odluka o visini osnovice za obračun plaće u Dječjem vrtiću „Osmjeh“**

Uvodno izlaganje podnio je načelnik, osnovica nije u visini državne osnovice jer ni koeficijenti za obračun nisu usuglašeni, potrebno je iznos izraziti i u eurima.

Predsjednik točku dnevnog reda daje na raspravu a potom i na glasovanje. Općinsko vijeće Općine Starigrad, većinom glasova, sa 8 glasova „Za“ i 1 „Suzdržan“, donijelo

**Odluka**

o visini osnovice za obračun plaće u Dječjem vrtiću „Osmjeh“ od 5.850,00 kn bruto.

*Suglasnost čini sastavni dio Zapisnika.*

*U raspravi je sudjelovala: Maja Milovac*

**Ad.8). Odluka o visini plaće direktora društva Argyruntum d.o.o.**

Uvodno izlaganje podnio je načelnik Krste Ramić, potrebno je iznos izraziti i u eurima.

Općinsko vijeće Općine Starigrad, većinom glasova je, sa 8 glasova „Za“ i 1 „Protiv“, donijelo

**Odluku**

o visini plaće direktora društva Argyruntum d.o.o. u visini od 11.300,00 kn bruto.

*Odluka čini sastavni dio Zapisnika.*

*U raspravi je sudjelovao: Višeslav Dokoza*

**Ad.9). odluka o stavljanju van snage Odluke o obračunu i naplati naknade za razvoj**

Uvodno izlaganje podnio je načelnik.

Općinsko vijeće Općine Starigrad, većinom glasova je, sa 8 glasova „Za“ (1 prisutni vijećnik se nije izjasnio tijekom glasovanja), donijelo

**Odluka**

o stavljanju Van snage Odluke o obračunu i naplati naknade za razvoj

*Odluka čini sastavni dio Zapisnika.*

**Ad.10). Odluka o stavljanju van snage Odluke o proglašenju komunalne infrastrukture javnim dobrom u općoj uporabi**

Uvodno izlaganje podnio je načelnik, radi se o privatnom vlasništvu i vlasnici su protiv odluke, sami su izvršili parcelizaciju te se ostavlja mogućnost da sami riješe prilazni put.

Općinsko vijeće Općine Starigrad, jednoglasno je, sa 9 glasova „Za“, donijelo

**Odluka**

o proglašenju komunalne infrastrukture javnim dobrom u općoj uporabi

*Odluka čini sastavni dio Zapisnika.*

*U raspravi je sudjelovao: Višeslav Dokoza*

**Ad.11). Pravila za upravljanje dokumentiranim gradivom Općine Starigrad**

Uvodno izlaganje podnio je načelnik pravila sa popisom gradiva s rokovima čuvanja dostavljaju se nadležnom arhivu na odobrenje. Predsjednik daje Pravila na raspravu a potom i na glasovanje.

Općinsko vijeće Općine Starigrad, većinom glasova je bez rasprave, sa 8 glasova „Za“ i 1 „Protiv, donijelo

**Odluka**

o proglašenju komunalne infrastrukture javnim dobrom u općoj uporabi

*Odluka čini sastavni dio Zapisnika.*

*U raspravi je sudjelovao: Višeslav Dokoza*

**Ad.12). Odluka o radovima na proširenju mjesnog groblja i izgradnji mrtvačnice u Selinama – 2 faza**

Načelnik je podnio uvodno izlaganje, pristupa se radovima na proširenju mjesnog groblja i mrtvačnice u Selinama u vrijednosti od 3.100.000,00 kuna. Predsjednik daje prijedlog na raspravu a potom i na glasovanje.

Općinsko vijeće Općine Starigrad, jednoglasno je, sa 9 glasova „Za“, donijelo

**Odluka**

o radovima na proširenju mjesnog groblja i izgradnji mrtvačnice u Selinama – 2 faza

*Odluka čini sastavni dio Zapisnika.*

*U raspravi je sudjelovao: Višeslav Dokoza*

**Ad.13).Zamolbe**

* ***Građevinsko zemljište***

Smiljana Mikulić: zamolba za otkup zemljišta 2915/66 k.o. Tribanj

Mjesni odbor Tribanj dao je pozitivno mišljenje o zahtjevu.

Općinsko vijeće Općine Starigrad jednoglasno je, sa 9 glasova „Za“ donijelo

Odluku

kojom se prihvaća zamolba Smiljane Mikulić za otkup zemljišta 2915/66 k.o. Tribanj.

Jure Vukić: iskaz interesa za kupnju građevinskih terena čestice br. 2915/35, 2779/24, 295/48, 2915/38, 2915/37 i 2915/36 u svrhu proširenja turističke djelatnosti.

Uvodno izlaganje podnio je načelnik čestica br. 2779/24 nalazi se u k.o. Starigrad ostale su k.o. Tribanj, predlaže da se odobri kupnja bez čestice 2779/24 koja se nalazi u k.o. Starigrad.

Predsjednik je dao prijedlog načelnika na raspravu i glasovanje.

Općinsko vijeće Općine Starigrad jednoglasno je, sa 9 glasova „Za“ donijelo

Odluku

o raspisivanju natječaja za prodaju građevinskog zemljišta 2915/35, 295/48, 2915/38, 2915/37 i 2915/36 k.o. Tribanj na javnom natječaju po početnoj cijeni koju odredi sudski vještak.

*U raspravi su sudjelovali: Višeslav Dokoza, Maja Milovac i Martina Špalj*

Odvjetničko društvo Kotlar i Vidov: dostava prijedloga za vansudsku nagodbu na temelju koje bi Zelena akcija u ime i za račun Nikole Tesle, tužitelja, pokrila trošak od 70.000,00 kn, a ovrhovoditelji bi povukli prijedlog za ovrhu temeljem P-2520/12.

Uvodno izlaganje podnio je načelnik te pojasnio o kakvoj se tužbi radi-600.000,00 kn odštete zbog umanjenja vrijednosti parcele, u slučaju prihvata prijedloga Općina Starigrad bi se odrekla dijela sredstava iz donesene Presude koja se odnose na sudske troškove.

Prijedlog dan na glasovanje.

Općinsko vijeće Općine Starigrad većinom glasova je, sa 7 glasova „Za“, 1 „Protiv“ i 1 „Suzdržan“, donijelo

Odluku

kojom se odbija prijedlog Zelene akcije za vansudsku nagodbu, te se ostaju pri sudskoj presudi.

*U raspravi su sudjelovali: Višeslav Dokoza i Maja Milovac.*

Sjednica je završila sa radom u 10:38

Prijepis zapisnika sačinila Predsjednik Općinskog vijeća

Marija Jukić, struč.spec.publ.adm. Marko Marasović, dipl.ing., v.r.